Verkgreina - og bekkjarkennarar í Hólabrekkuskóla fengu okkur í NKG á fund sinn í dag til að fræðast um mögulegar leiðir varðandi innleiðingu Nýsköpunarmenntar og NKG inn í skólastarfið . Það er skemmst frá því að segja að mikill kraftur var í kennurum skólans , áhugi og hugmyndir . Í lok fyrirlestrar um NKG var ákveðið að bekkjarkennarar tækju að sér fyrsta kaflann í Handbók um nýsköpunarmennt , kaflann sem fer yfir hvernig við fáum hugmyndir og hvernig er hægt að virkja nemendur á skapandi hátt til að hugsa um vandamál og hugsanlegar lausnir í umhverfi sínu . Í kjölfarið taka svo tveir verkgreinakennarar við keflinu og aðstoða nemendur við að útfæra hugmyndir sínar í líkön í smíðastofunni . Hlakka til að sjá afraksturinn , takk fyrir mig 🙂 Anna Þóra Ísfold Verkefna - og viðburðastjóri NKG